b"\n_START_ARTICLE_\nVicen\xc3\xa7 Piera i Parras\n_START_SECTION_\nTraject\xc3\xb2ria\n_START_PARAGRAPH_\nEs form\xc3\xa0 al juvenil del FC Martinenc, on jug\xc3\xa0 durant tres temporades, d'on pass\xc3\xa0 a l'Amateur de l'Espanyol el 1957. Jug\xc3\xa0 un partit amb el primer equip al camp de l'Atl\xc3\xa9tico de Madrid el 6 d'octubre de 1957, amb vict\xc3\xb2ria de l'Espanyol per 2 a 3. La seg\xc3\xbcent temporada ingress\xc3\xa0 a la UE Figueres, on realitzava el servei militar. La temporada 1959-60 jug\xc3\xa0 amb el CE Sabadell a Segona Divisi\xc3\xb3, malgrat no gaud\xc3\xad de minuts. A continuaci\xc3\xb3 fitx\xc3\xa0 pel CE L'Hospitalet. Retorn\xc3\xa0 a l'Espanyol, que el ced\xc3\xad a la UE Ma\xc3\xb3 per quatre mesos. Despr\xc3\xa9s fitx\xc3\xa0 per l'AD Gu\xc3\xadxols, on realitz\xc3\xa0 una gran temporada, essent nomenant millor mig de la categoria regional. Tamb\xc3\xa9 jug\xc3\xa0 pel CF Igualada al final de la seva carrera."